EkBass/fiwiki-20250220-pages-articles huggingface dataset:
Hans von Luck

Hans-Ulrich von Luck und Witten (15. heinäkuuta 1911 Flensburg – 15. tammikuuta 1997) oli saksalainen eversti. Von Luck palveli toisessa maailmansodassa 7. ja 21. panssaridivisioonissa Puolan, Ranskan, Pohjois- Afrikan, Italian ja Neuvostoliiton rintamilla, muun muassa sotamarsalkka Erwin Rommelin alaisena. Hän julkaisi muistelmansa Panzer Commander englanniksi vuonna 1989. == Tausta == Von Luck syntyi Pohjois-Saksan Flensburgissa 1911 sotilassukuun. Isä oli merivoimien upseeri. Perhe oli alun perin lähtöisin Sleesiasta ja suvun sotilasperinteet juonsivat monta sukupolvea taaksepäin. Von Luck seurasi perinteitä liittyen 1929 upseerioppilaana Reichswehriin. == Ura == Von Luck oli eräs ensimmäisistä panssariupseerin koulutuksen saaneista Saksan armeijassa. Vuonna 1939 hänen motorisoitu yksikkönsä oli eräs ensimmäisistä Puolan rajan ylittäneistä yksiköistä toisen maailmansodan alkaessa. Hän haavoittui kahdesti ja hänelle myönnettiin kaksi Saksan sotavoimien korkeinta kunniamerkkiä: Saksan kultainen risti sekä Rautaristin ritariristi. Sodan loppuvaiheissa hän oli eräs Wehrmachtin nuorimmista eversteistä. Taisteltuaan useilla rintamilla hän joutui huhtikuussa 1945 neuvostojoukkojen vangiksi. Hän vietti viisi vuotta sotavankileireillä Georgiassa ja Kaukasiassa. Vaikka von Luckia ei tuomittu mistään sotarikoksista, hän vapautui vasta vuonna 1950. == Sodan jälkeen == Vapauduttuaan von Luck työskenteli hotellin vastaanottovirkailijana Hampurissa, minkä jälkeen hän toimi liikemiehenä kansainvälisessä kahvikaupassa. Hänestä tuli 1960-luvulta lähtien kysytty vieras ja luennoitsija Normandian taisteluista muun muassa brittiläisessä Camberleyn sotakoulussa sekä vuodesta 1980 lähtien Ruotsin sotakorkeakoulussa. Vuonna 1983 von Luck tapasi historioitsija Stephen Ambrosen, joka haastatteli von Luckia tutkimuksiaan varten sekä rohkaisi tätä julkaisemaan muistelmansa. Von Luck toimi myös asiantuntija-avustajana ranskalaisessa dokumenttielokuvassa Sota ilman vihaa, joka kertoo Pohjois-Afrikan taisteluista 1941-1943. Von Luck avioitui kahdesti ja hänellä on kolme poikaa. == Kirjallisuus == *Luck, Hans von: Aikakauteni vanki - Panssarikomentajan muistelmat 1939-1950. Koala- kustannus, 2022. ISBN 978-952-229-226-1. * == Lähteet == Luokka:Saksalaiset toisen maailmansodan sotilaat Luokka:Gulagissa vankeina olleet Luokka:Vuonna 1911 syntyneet Luokka:Vuonna 1997 kuolleet
Yvonne Rüegg

Yvonne Rüegg (s. 2. elokuuta 1938 Chur, Graubünden, Sveitsi Ski Alpine Database, viitattu 1.6.2020) on entinen sveitsiläinen alppihiihtäjä ja olympiavoittaja. Rüegg voitti kultaa Squaw Valleyn 1960 talviolympialaisten suurpujottelussa. Hän kukisti loppuajallaan 1.39,9 hopealle sijoittuneen yhdysvaltalaisen Penelope Pitoun 0,1 sekunnilla. ==Lähteet== * * === Viitteet === Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1938 syntyneet Luokka:Elävät henkilöt
Terry Zwigoff

Terry Zwigoff (s. 18. maaliskuuta 1949 Appleton, Wisconsin, Yhdysvallat) on yhdysvaltalainen elokuvantekijä, joka tunnetaan varsinkin elokuvistaan Crumb (1994), joka käsittelee underground-sarjakuvataiteilija Robert Crumbin elämää, ja Ghost World (2001), joka on elokuvasovitus Daniel Clowesin samannimisestä sarjakuvasta. Crumbista hän voitti palkinnon Sundancen elokuvajuhlilla ja oli ehdolla parhaan käsikirjoittajan Oscar-palkinnon saajaksi elokuvasta Ghost World. Zwigoff alkoi työskennellä sarjakuvien parissa 1970-luvulla, kun hän muutti San Franciscoon ja tapasi Robert Crumbin. Heitä molempia yhdisti heidän kiinnostuksensa juurimusiikkiin. Zwigoff opetteli soittamaan selloa ja mandoliinia ja liittyi Crumbin kielisoitinryhmään R. Crumb and his Cheap Suit Serenadersiin.The Cheap Suit Serenaders Nykyään hän soittaa sanfranciscolaisessa instrumentaaliyhtyeessä The Excitement Boys.Aahceleb.com == Ohjaukset == *Louie Bluie (1985) *Crumb (1994) *Ghost World (2001) *Paha pukki (2003) *Art School Confidential (2006) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset muusikot Luokka:Vuonna 1949 syntyneet Luokka:Elävät henkilöt
Ernst Hinterseer

Ernst Hinterseer (s. 28. helmikuuta 1932 Kitzbühel, Itävalta) on itävaltalainen uransa lopettanut alppihiihtäjä ja olympiavoittaja. Hinterseer voitti Squaw Valleyn 1960 olympialaisten pujottelussa kultaa. Hän oli ensimmäisen laskun jälkeen viidentenä mutta nousi toisella laskullaan voittoon 1,4 sekunnin erolla maanmieheensä Mathias Leitneriin. Suurpujottelussa hän hävisi 0,8 sekuntia sveitsiläiselle Roger Staubille ja sai pronssia. ==Lähteet== * * Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1932 syntyneet Luokka:Elävät henkilöt
Wilko Johnson

Wilko Johnson, oikealta nimeltään John Peter Wilkinson, (12. heinäkuuta 1947 Canvey Island, Essex, Britannia – 21. marraskuuta 2022) oli englantilainen kitaristi ja lauluntekijä. Johnson oli vuodet 1971–1977 Dr. Feelgood -yhtyeessä. Kokoonpano julkaisi vuosina 1975–1977 neljä studioalbumia. Sen jälkeen Johnson teki albumin perustamansa Solid Senders -yhtyeen kanssa ja liittyi Ian Dury and the Blockheads -yhtyeeseen ja soitti sen Traffic- albumilla. Enimmäkseen hän kuitenkin soitti ja levytti The Wilko Johnson Band -nimellä. Vuosina 2011–2012 Johnson näytteli Game of Thrones -televisiosarjan neljässä jaksossa mykkää pyöveliä Ilyn Payneä. Tammikuussa 2013 Johnsonilla todettiin haimasyöpä. Anglia Ruskin University Cambridgessä Isossa- Britanniassa nimesi Wilko Johnsonin taiteiden kunniatohtoriksi lokakuussa 2016. Johnson kuoli 75 vuoden iässä kotonaan marraskuussa 2022. == Lähteet == Luokka:Brittiläiset kitaristit Luokka:Brittiläiset näyttelijät Luokka:Vuonna 1947 syntyneet Luokka:Vuonna 2022 kuolleet
Wissem Ben Yahia

Wissem Ben Yahia (, s. 9. syyskuuta 1984 Pariisi, Ranska) on tunisialainen jalkapalloilija. Keskikentällä puolustavassa roolissa pelaava Ben Yahia edustaa Turkin pääsarjassa Mersin Idman Yurdua. ==Ura== Ben Yahia aloitti jalkapalloilun 10-vuotiaana liittyessään Club Africainin junioreihin ja sai saman tien juniorijoukkueen valmentajan vakuuttuneeksi tarkoilla syötöillään ja maalinteollaan. 13-vuotiaana Ben Yahia valittiin kapteeniksi ja pelasi roolissa siihen asti kunnes siirtyi Club Africainin edustusjoukkueeseen vuonna 2003. Kaudella 2007–2008 hän voitti ensimmäisen Tunisian liigan mestaruutensa ja maalikuninkuuden 10 maalilla. 8\. kesäkuuta 2011 Ben Yahia julkistettiin siirtyneen Turkin Superliigaan Mersin Idman Yurduun, joka oli noussut kaudeksi 2011–2012 pääsarjaan. Ben Yahia allekirjoitti kolmen vuoden sopimuksen.Mersin : Ben Yahia pour 3 ans (officiel) FootAfrica 365 8.6.2011 Viitattu 9.6.2011 ==Maajoukkueura== Tunisian maajoukkuessa Ben Yahia pelasi ensi kerran vuoden 2004 olympiakisoissa, jossa hän pelasi joukkueen kaikki kolme ottelua. Yhteensä Ben Yahia on pelannut 15 maaottelua ja tehnyt niissä kaksi maalia. Ensimmäinen maali syntyi rangaistuspotkusta Mosambikia vastaan pelatussa MM- karsintaottelussa 6. kesäkuuta 2009. Toisen maalinsa hän teki 20. kesäkuuta 2010 pelatussa ystävyysottelussa Sudania vastaan. == Saavutukset == * Tunisian liigamestaruus: 2008 ** Maalikuninkuus: 2008 (10 maalia) * North African Cup of Cup Champions: 2008 ==Maaottelumaalit== # Päivämäärä Pelipaikka Vastustaja Tilanne Lopputulos Kilpailu 1 6. kesäkuuta 2009 Stade 7 Novembre, Radès, Tunisia 1 – 0 2 – 0 2010 MM-karsinnat 2 20. kesäkuuta 2010 Al Merreikh Stadion, Omdurman, Sudan 1 – 0 6 – 2 Ystävyysottelu 3 29. helmikuuta 2012 Stade El Menzah, Tunis, Tunisia 1 – 0 1 – 1 Ystävyysottelu == Lähteet == == Aiheesta muualla == * National Football Teams * Wissem Ben Yahia Fifa.comissa * Wissem Yahia Kawarji.comissa * Worldfootball Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Jan Kounen

Jan Kounen on (s. 2. toukokuuta 1964 Utrecht, Alankomaat) on alankomaalaissyntyinen ranskalainen elokuvaohjaaja ja elokuvatuottaja. Kounen on ohjannut myös useita musiikkivideoita. ==Elokuvat== *Les aventures de Jeff Blizzard (1986) *The Broadsword (1986) *Soft (1986) *Het journaal (1987) *Het virus (1987) *Gisele Kerozene (1989) *L'âge de plastic (1991) *Capitaine X (aka Né pour mourir, 1994) *Vibroboy (1993) *Dobermann (1997) *D'autres mondes (aka Other Worlds, 2004) *Another Reality (TV-dokumenttisarja, 2003) *Blueberry (aka Blueberry, l'experience secrete, 2004) *Darshan: The Embrace (aka Darshan - L'étreinte, 2005) *99 frangia (aka 99 francs 2007) *Coco Chanel & Igor Stravinsky (2009) *Vape Wave (2015) *Mère Océan (2016) *Mon cousin (2020) ==Aiheesta muualla== * * Gisele Kerozene (1989) nähtävänä Luokka:Ranskalaiset elokuvaohjaajat Luokka:Alankomaalaiset elokuvaohjaajat Luokka:Vuonna 1964 syntyneet Luokka:Elävät henkilöt
Josef Stiegler

Josef ”Pepi” Stiegler (s. 20. huhtikuuta 1937 Lienz, Itävalta) on itävaltalainen uransa lopettanut alppihiihtäjä ja olympiavoittaja. Stiegler saavutti Squaw Valleyn 1960 talviolympialaisten suurpujottelussa hopeaa häviten Sveitsin Roger Staubille 0,4 sekuntia. Pujottelussa hän sijoittui viidenneksi edellään kaksi maanmiestään sekä yksi ranskalainen ja yksi saksalainen. Neljä vuotta myöhemmin Innsbruckin olympialaisissa hän oli pujottelukilpailun ensimmäisen laskun nopein, ja toisen kierroksen kahdeksanneksi nopein aika riitti pitämään hänet kärjessä ja toi hänelle kultaa 0,14 sekunnin erolla yhdysvaltalaiseen William Kiddiin. Suurpujottelussa Stiegler sai pronssia. ==Lähteet== * * Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1937 syntyneet Luokka:Elävät henkilöt
Hichem Essifi

Hichem Essifi (, s. 27. helmikuuta 1987 Sousse) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa Olympique de Béjaa. ==Seurajoukkueura== Essifi aloitti ammattilaisuransa US Monastirissa kaudella 2007–2008, jolloin hän onnistui maalinteossa kolmesti. Kaudella 2008–2009 Essifi ei kyennyt tekemään kuin kaksi maalia Tunisian pääsarjassa, mutta oli tärkeässä roolissa Arabian Mestarien liigassa tehdessään muun muassa kaksi maalia irakilaista Al Quwa Al Jawiyaa vastaan. Monastirin pelit kuitenkin päättyivät neljännesvälieriin hävittyään algerialaiselle ES Sétifille. Kesäkuussa 2010 Essifi allekirjoitti kolmen vuoden sopimuksen Club Africainin kanssa.Hicham Essifi au Club Africain eurosport 8.6.2010 Viitattu 9.6.2010 Hän pelasi kauden aikana kahdeksan ottelua eikä tehnyt maaliakaan. 31\. elokuuta Essifi siirtyi Olympique de Béjaan. ===Maajoukkueura=== Maajoukkuessa Essifi oli ensimmäistä kertaa mukana toukokuussa 2008 ja pelasi ensimmäisen ottelunsa Burundia vastaan 15. kesäkuuta 2008. Ensimmäiset kaksi maalia Essifi teki vuoden 2010 MM- karsintaottelussa Seychellejä vastaan 11. lokakuuta 2008. == Tilastot == Seura Kausi Liiga Cup Afrocup Yhteensä Ottelut Maalit Ottelut Maalit Ottelut Maalit Ottelut Maalit US Monastir 2007–2008 17 3 - - - - 17 3 2008–2009 20 2 5 2 6 4 31 8 2009–2010 17 5 - - - - 17 5 Yhteensä 54 10 5 2 6 4 65 16 Club Africain 2010–2011 8 0 - - - - 8 0 Yhteensä 8 0 - - - - 8 0 Uralla yhteensä 62 10 5 2 6 4 73 16 ==Lähteet== * Hichem Essifi National Football Teams * Hichem Essifi Fifa.comissa * Hichem Essifi Kawarji.comissa * zerozerofootball.com === Viitteet === Luokka:Tunisialaiset jalkapalloilijat Luokka:Vuonna 1987 syntyneet Luokka:Elävät henkilöt
Oriveden kaivos

Oriveden kaivos on kultakaivos, joka sijaitsee Oriveden kunnassa. Se tunnetaan myös nimellä Kutemajärven kaivos. Kaivos on maanalainen ja siitä on louhittu yli 500 000 unssia (yli 15 tonnia) kultaa. Outokumpu Oy aloitti kaivoksen louhinnan vuonna 1994 ja toiminta jatkui yhtäjaksoisesti vuoteen 2003 asti. Outokummun luopuessa kaivostoiminnasta sen hallussa olleet kultaesiintymät siirtyivät Polar Mining Oy:lle, jonka omistaa australialainen Dragon Mining. Polar Mining avasi kaivoksen uudelleen vuonna 2007. Geologisesti Oriveden kaivos kuuluu Tampereen liuskejaksoon. Malmi esiintyy piippumaisina muodostumina intermediäärisessä vulkaanisessa kivessä. Malmipiippuja tunnetaan alueelta viisi kappaletta. Ensimmäiseksi louhittiin Kuteman malmiota, jonka ehdyttyä siirryttiin hyödyntämään Sarvisuon malmia. Oriveden kaivoksen malmi kuljetetaan rikastettavaksi 80 km päähän Sastamalan rikastamolle. Suomen Kuvalehti sai haltuunsa kuvia kultakaivoksen laittomalta kaatopaikalta. Pirkanmaan ely-keskus teki tarkastuskäynnin Oriveden kultakaivokselle 1. lokakuuta 2018. Viranomaiset havaitsivat tarkastuksessa kaivoksen sivukäytävässä jätteitä, joita ei ole käsitelty asianmukaisesti. Ely-keskuksen mukaan kaivosyhtiön toiminta on ollut ympäristölupapäätöksen vastaista. Kaivoksella sijaitseva salainen kaatopaikka tuli viranomaisten tietoon Suomen Kuvalehden uutisesta. Kaivokseen on SK:n tietojen mukaan dumpattu lähes 20 vuoden ajan jätteitä 66–85 metrin syvyyteen.Mikko Niemelä, Salainen kaatopaikka löytyi, Suomen Kuvalehti 26.9.2018 == Ympäristöhaitat == Kaivoksen kuivatusvesien suuret alumiini-, typpi- ja sulfaattipitoisuudet ovat näkyneet selvästi kohonneina haitta-aineiden määrinä Ala-Jalkajärvessä ja Peräjärvessä. Pirkanmaan ely-keskuksen ylitarkastajan mukaan alumiini haitannee kalojen lisääntymistä, korkea sulfaattipitoisuus taas tekee vedestä hapanta ja heikentää happioloja. Vuonna 2012 kaivoksen alapuolisessa Ala-Jalkajärvessä ei elänyt kaloja eikä rapuja, ja Peräjärvessä kalojen lisääntyminen todettiin heikentyneeksi. Syksyllä 2013 Ala-Jalkajärven pohjakerrostuman pintaosissa havaittiin selkeästi kohollaan olevia uraanipitoisuuksia, jotka johtunevat 2000-luvun alun toiminnasta. Joulukuussa 2015 Länsi- ja Sisä-Suomen aluehallintovirasto (AVI) hylkäsi ympäristölupahakemuksen kaivostoiminnan jatkamisesta. Ympäristöluvan peruminen merkitsisi käytännössä kaivoksen sulkemista. Dragon Mining pystyy kuitenkin jatkamaan toimintaansa toistaiseksi päätöksestä tekemänsä valituksen käsittelyaikana. Toimitusjohtaja Brett Smithin mukaan kaivoksen aiheuttamat ympäristöongelmat periytyvät luultavasti aiemman toimijan ajoilta. Tuotantojohtaja Heimo Pöyry on myöntänyt, että vesienkäsittelyä on parannettava. AVI:n mukaan kaivos on pilannut vesistöt erityisesti Ala-Jalkajärvessä ja Peräjärvessä, ja toiminnan jatkuessa nykyisellään vaikutusta olisi jossain määrin myös Näsijärven Paarlahdella. == Lähteet == * Dragon Mining: Orivesi Gold Mine * GTK: Kutemajärvi === Viitteet === Luokka:Suomen kaivokset Luokka:Oriveden rakennukset ja rakennelmat Luokka:Kultakaivokset
Hannu Perälä

Hannu Juhani Perälä on suomalainen rumpali, säveltäjä, sanoittaja ja sovittaja. Perälä on toiminut myös studiomuusikkona Jukka Ruusumaanhttp://www.fono.fi/Dokumentti.aspx?kappale=JUKKA+RUUSUMAA&ID;=16f6e502-c6c7-42ab- ac64-6bfc37d554f3 ja Marita Taavitsaisenhttp://www.fono.fi/Dokumentti.aspx?kappale=TUHAT+UNELMAA&ID;=c1d629a4-8010-425b-ad4e-75433e02d862 levyillä. ==Yhtyeet joissa mukana== * Riot * Rio ==Lähteet== == Aiheesta muualla == * * * Luokka:Suomalaiset rumpalit Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Syntymävuosi puuttuu Luokka:Elävät henkilöt
Organza

Organza on ohut ja jäykkä, alun perin silkistä kudottu kangas. Sen sidos on yleensä palttina. Silkkiorganza valmistetaan raakasilkistä, jossa silkkikuidun serisiini on jäljellä. Kankaan loimena käytetään organsiinia (kahteen kertaan kerrattua silkkilankaa) ja kuteena joko organsiinia tai tramea. Sidoksena voi olla myös satiini. Silkkiorganzaa käytetään erityisesti hää- ja iltapukujen sekä asusteiden valmistukseen. Läpikuultavan organzakerroksen avulla voidaan säädellä esimerkiksi alla olevan kankaan värisävyä tai kiiltoa. Organzaa käytetään myös tukikankaana ja kirjontatöiden, kuten paljetti- ja helmikirjonnan, pohjana. Nykyisin organzaa valmistetaan myös synteettisistä kuiduista, kuten polyesteristä ja nailonista. Nämä kankaat valmistetaan vaatetuskankaita leveämmiksi ja niitä käytetään sisustuksessa esimerkiksi valoverhoina. Tekstiiliteollisuudessa tunnetaan myös organdi (). Myös se on ohut ja kevyt palttinasidos, mutta sitä valmistetaan puuvillasta. Kankaan jäykkyys saadaan aikaan kankaan viimeistelyllä. ==Lähteet== Luokka:Kangaslajit
Haworth

thumb|250px|Kuva Haworthin asemalta Haworth on kylä ja turistikohde, joka sijaitsee Englannin West Yorkshiressa. Kylä tunnetaan parhaiten 1800-luvulla eläneiden Brontën kirjailijasisarten Charlotte, Emily ja Anne Brontën sekä heidän perheensä kotipaikkana. Brontë-yhteyksiensä takia kylä on suosittu turistikohde. Sen muihin nähtävyyksiin kuuluu esimerkiksi Haworthin rautatieasema, joka on osa Keighley and Worth Valley Railway -rautatietä. Rautatie on turistikohde höyryjuniensa takia. ==Brontët== Brontën kirjailijasisaret Charlotte, Emily ja Anne Brontë perheineen muuttivat Haworthiin vuonna 1820 tai vuotta myöhemmin 1821 isänsä Patrickin saatua töitä kylästä. Sisaret asuivat Haworthin pappilassa, jossa heidän isänsä työskenteli, ja kirjoittivat kuuluisat teoksensa siellä. Heidät ja heidän perheensä Annea lukuun ottamatta on haudattu St Michael and All Angels Church -kirkkoon Haworthiin. Haworthin pappila toimii nykyisin Brontë-museona. Brontën perheen yhteydet Haworthiin ovat tehneet siitä suositun turistikohteen. ==Lähteet== ==Aiheesta muualla== *Haworthin kylän sivut Luokka:Asutut paikat West Yorkshiressä Luokka:Englannin kylät
Supererogaatio

Supererogaatio (, maksaa ylimääräistä) on moraalifilosofian käsite, jolla tarkoitetaan velvollisuuksia ylittävää toimintaa, eli suotavia ja suositeltavia tekoja, mutta joihin kenelläkään ei voi olla erityistä moraalista vaatimusta. Käsite on peräisin alkujaan katolisesta teologiasta, jossa supererogatoriset teot tarkoittivat kaikkia niitä hyviä tekoja, joita Jumala ei vaadi, mutta jotka ovat silti suotavia, kuten selibaatti ja avokätinen hyväntekeväisyys. Ei-uskonnolliseen moraalifilosofiaan supererogaatio tuli J. O. Urmsonin artikkelin ”Saints and Heroes” (1958) myötä.Heyd, johdantokappale. Supererogatorisia tekoja ovat tyypillisesti teot, joissa henkilö uhraa oman etunsa muiden hyväksi. Näitä ovat esimerkiksi teot, joissa henkilö uhraa oman henkensä muiden edestä tai lahjoittaa suuria summia hyväntekeväisyyteen. Supererogaation asema moraalifilosofiassa on kiistelty aihe, ja normatiivisen etiikan eri teoriat suhtautuvat siihen eri tavoin. Esimerkiksi velvollisuusetiikassa moraalisesti vaadittavien asioiden joukko tavataan pitää tiukasti rajattuna, jolloin supererogatorisille teoille jää paljon tilaa. Utilitarismi sen sijaan velvoittaa ihmistä tekemään valmiiksi jo niin paljon yhteisen edun eteen, että supererogaatiosta ei voida juurikaan puhua. Tämä ei tietenkään tarkoita, etteikö utilitaristi voisi pitää tiettyjä tekoja poikkeuksellisina ja sankarillisina.Baggini, s. 240-241 == Lähteet == * * ===Viitteet=== == Kirjallisuutta == * Flescher, Andrew: Heroes, Saints, and Ordinary Morality. Washington, DC: Georgetown University Press, 2003. * * Urmson, J. O.: Saints and Heroes. Teoksessa Medlen, A. I.: Essays in Moral Philosophy. Seattle: University of Washington Press, 1958. Luokka:Etiikka
Rottumerplaat

Rottumerplaat on asumaton saari Länsifriiseinsaarilla, Vattimeren alueella Pohjanmeressä. Saari on osa Alankomaihin kuuluvaa Eemsmondin kuntaa. Pinta- alaa saarella on 7,82 neliökilometriä. Rottumerplaatin naapurisaari lännessä on Schiermonnikoog ja idässä Rottumeroog. Alankomaiden pohjoisin kohta sijaitsee Rottumerplaatilla. Alankomaiden hallitus aloitti aikoinaan rakentamaan patoa saarelle ottaakseen Waddenzeeta hyötykäyttöön. Hanke ei koskaan toteutunut ja vuonna 1991 Alankomaat jätti saaren rauhaan; kenelläkään ei ole pääsyä sinne. Saarella pysähtyvät miljoonat linnut muuttomatkojensa aikana. Kirjailija ja televisiokasvo Godfried Bomans sekä kirjailija, kuvanveistäjä ja maalari Jan Wolkers oleilivat saarella vuonna 1971. == Lähteet == == Aiheesta muualla == *Stichting Vrienden van Rottumeroog en Rottumerplaat Luokka:Alankomaiden saaret
Siivetönnä en voi lentää

Siivetönnä en voi lentää on Lasse Lehtisen kirjoittama romaani vuodelta 2008. Se on Lehtisen 30. julkaistu teos ja ensimmäinen kaunokirjallinen julkaisu 14 vuoteen sitten romaanin Keltainen noutaja (1994). Romaani alkaa vuodesta 1945 ja sijoittuu sodanjälkeiseen jälleenrakentamisen Suomeen. Päähenkilönä on rakennusalalla omaisuutta haalimaan ryhtyvä ja aikanaan idänkauppaankin mukaan lähtevä Toivo Johannes Ahola. Työmiehenä elantonsa hankkiva Toivo astuu romaanin alussa vihille Meri Kotkavuoren kanssa, joka kauppaneuvoksen tyttärenä on sulhastaan ylempisäätyinen. Fiktiivisten hahmojen ohessa teoksessa esiintyy useita historiallisia henkilöitä. Siivetönnä en voi lentää on ensimmäinen osa Kotkavuoren suvun ympärille kutoutuvasta romaanitrilogiasta, joka kuvaa suurten ikäluokkien kehitystä. Romaanin nimi tulee Unto Monosen tangon Satumaa säeparista ”siivetönnä en voi lentää / vanki olen maan”. == Lähteet == * Siivetönnä en voi lentää, kustantajan esittely, WSOY.fi. Viitattu 11.10.2008. * "Lehtinen palasi romaanin pariin", Länsi- Savo.fi, 18.8.2008. Viitattu 11.10.2008. * Heikki Haapavaara, "Suurten ikäluokkien sukusaaga", Kauppalehti, 10.10.2008, s. 39. Luokka:Suomalaiset romaanit Luokka:Historialliset romaanit Luokka:Vuoden 2008 kirjat
Rata jatkuu

Rata jatkuu on rap-duo Jontin & Shakan kaksois-CD Rata-äänite ja Vittuun koko sakki! -albumeista. Albumi sisältää myös kaksi ennen julkaisematonta kappaletta sekä uudelleen miksauksen kappaleesta "Sattuu ja tapahtuu". Albumi julkaistiin 24. maaliskuuta 2008 3rd Rail Musicin kautta. == Kappaleet == === Levy yksi === # (mukana Setä Koponen) # # # # # # # (mukana Nutt-So & Destro) # (mukana Adebizi & Konna) # # # (mukana Petos) # === Levy kaksi === # # # # # # (mukana Adebizi & Pulma) # # # # # (mukana Petos, Adebizi, Konna, Kid Koma, Tatc, Mac Bueno, Itsetuho, Pikkupiru, T-Murha, Raimo & Ässä) == Lähteet == Luokka:Vuoden 2008 kokoelma-albumit Luokka:Jontin & Shakan albumit Luokka:Kilari Audion tuottamat albumit
MSCI Russia Index

MSCI Russia Index on yhdysvaltalaisen Morgan Stanley Barron tuottama venäläisten yritysten osakeindeksi, johon kuuluu Venäjän vaihdetuimpia pörssiosakkeita. Indeksissä huomattavin paino on Gazpromilla (esimerkiksi 7. kesäkuuta 2013 se oli noin 21 %), mistä seuraa se, että esimerkiksi Gazpromin kurssin tukemiseksi tehdyt tukiostot vaikuttavat indeksiin erittäin paljon ja tarjoavat yhdellä osakkeella käytyjen kauppojen kautta merkittävän vaikutuksen indeksiin. ==Dollari- ja ruplamääräisiä osakkeita== Monet MSCI Russia Indexiin sisältyvät yritykset ovat indeksiosakkeina myös muissa osakeindekseissä. MSCI Russia Indexiin sisältyy sekä Yhdysvaltain dollareina (USD) pörssinoteerattuja että Venäjän federaation ruplina (RUR) noteerattuja kantaosakkeita ja etuoikeutettuja osakkeita. On mahdollista, että vaikka yrityksellä on sekä kantaosakkeita että etuoikeutettuja osakkeita, indeksin laskentaan otetaan vain etuoikeutetut osakkeet. ==MSCI Russia Index Suomessa== MSCI Russia Index vaikuttaa Suomen rahoitusmarkkinoilla muun muassa osakerahastojen kautta, sillä monen Suomen rahoitustarkastuksen valvoman osakerahaston vertailuindeksi on MSCI Russia. == Listalla olevat osakkeet== Allaoleva taulukko kuvaa listalla mukana olleita osakkeita ja niiden painoa 7. kesäkuuta 2013 sekä 1. maaliskuu 2017. Osakkeen tunnus Yhtiön nimi Paino(%) 2013-06-07 Paino(%) 2017-03-01 GAZP Gazprom 21,04 14,73 LKOH Lukoil 14,49 13,75 SBER Sberbank 15,88 17,68 MGNT Magnit 6,75 6,86 GMKN Norilski nikel 3,58 5,38 NVTK Novatek 4,64 7,22 MTSS MTS 4,67 3,14 TATN Tatneft 3,66 5,05 ROSN Rosneft 3,69 4,06 VTBR Bank VTB 2,29 3,61 SNGSP Surgutneftegaz, etuoik. 2,05 2,31 URKA Uralkali 4,67 - SNGS Surgutneftegaz 2,56 2,18 AFKS AFK Sistema 1,11 0,92 TRNFP Transneft, etuoik. 1,72 2,96 MFON MegaFon 1,32 - HYDR RusGidro 0,78 1,17 RTKM Rostelecom 1,75 0,74 CHMF Severstal 0,75 1,83 MOEX Moskovan pörssi - 1,78 SBERP Sberbank, etuoik. 1,10 - FEES FSK JeES 0,48 - IRAO Inter RAO JeES 0,36 1,30 LSRG LSR Group 0,33 - PHOR FosAgro - 0,82 TRMK TMK 0,30 - ==Lähteet== * Luokka:Venäjän yhtiöiden osakeindeksit
RUR

Rur tai RUR voi viitata johonkin seuraavista: * RUR, Venäjän ruplan valuuttakoodi * Rur, joki Alankomaissa, Belgiassa ja Saksassa * R.U.R.: Rossum’s Universal Robots, Karel Čapekin näytelmä vuodelta 1920
Jeonju

Jeonju (, hanja: 全州市) on Etelä-Korean Pohjois-Jeollan maakunnan pääkaupunki. Jeonjussa on vuoden 2015 väestönlaskennan mukaan 658 172 asukasta ja kaupungin pinta-ala on 206,03 neliökilometriä. == Ystävyyskaupungit == * San Diego, Yhdysvallat * Suzhou, Kiina * Kanazawa, Japani == Lähteet == == Aiheesta muualla == * Kaupungin internetsivut Luokka:Etelä-Korean kaupungit Luokka:Pohjois-Jeolla
Desulforudis audaxviator

Desulforudis audaxviator on ekstremofiili bakteeri, joka elää pohjavedessä 1,5–3 km:n syvyydellä maan pinnasta. Tutkimusten mukaan se elää maan alla muista ekosysteemeistä eristäytyneenä ja oman ekosysteeminsä ainoana lajina. Se on ainoa eliö maailmassa, joka pystyy elämään 60 celsiusasteen lämpötilassa, lähes 3 kilometrin syvyydessä ja hapettomassa elinympäristössä. Tutkijaryhmä tutki Etelä-Afrikassa lähellä Johannesburgia sijaitsevasta kaivoksesta 2,8 km:n syvyydestä maan sisältä otettua vesinäytettä ja löysi yllättäen siitä vain yhden lajin, D. audaxviatorin. D. audaxviator saa ravintonsa ympäröivien mineraalien radioaktiivisesta hajoamisesta. D. audaxviator on grampositiivinen sulfaatinpelkistäjäbakteeri. D. audaxviatorin arvellaan hankkineen osan perimästään muilta arkeilta horisontaalisella geeninsiirrolla. == Nimi == Bakteerin nimi, Desulforudis audaxviator, on peräisin Jules Vernen teoksesta "Matka maan keskipisteeseen". Siinä sankari professori Lidenbrock löytää latinankielisen kirjoituksen "Descende, audax viator, et terrestre centrum attinges" (Laskeudu alas rohkea matkaaja ja saavut Maan keskipisteeseen.kirj. suom. englannista "Descend, bold traveller, and you will attain the center of the Earth"). == Lähteet == == Aiheesta muualla == *Dylan Chivian, Eoin L. Brodie, Eric J. Alm, et al. "Environmental genomics reveals a single-species ecosystem deep within the Earth,", Science, 10 October 2008 *"At 2.8 km down, a 1-of-a-kind microorganism lives all alone" Physorg 2008-10-09 *UniProt, Taxonomy: Desulforudis audaxviator Luokka:Grampositiiviset bakteerit Luokka:Ekstremofiilit Luokka:Firmicutes
Anhava

Anhava on suomalainen sukunimi. Nimi on nykyisin 16 henkilöllä (tilanne 27.2.2015). * Helena Anhava (o.s. Pohjanpää) (1925–2018), kirjailija, runoilija ja suomentaja, Tuomas Anhavan puoliso * Ilona Anhava (o.s. Heikinheimo) (s. 1953), taiteilija ja suomentaja, Martti Anhavan puoliso * Martti Anhava (s. 1955), suomentaja, kirjailija ja vapaa toimittaja, Tuomas Anhavan poika * Tuomas Anhava (1927–2001), runoilija, suomentaja ja taiteilijaprofessori. == Lähteet ==
Palttina

Palttina on yksi kudottujen kankaiden perussidoksista. Muita perussidoksia ovat toimikas ja pomsi. Palttinalla voidaan tarkoittaa myös kyseisellä sidoksella kudottua kangasta. Kankaan materiaalin mukaan puhutaan esimerkiksi puuvilla- tai pellavapalttinasta. Palttina on kaikkein yksinkertaisin sidos. Jokainen loimilanka kulkee vuorotellen yhden kudelangan päältä ja yhden kudelangan alta. Palttinasidoksella kudottu kangas on joustamaton ja molemmilta puolilta samannäköinen. Kudontalankojen ominaisuuksia muunnellen ja värejä eri tavoin ryhmitellen palttinasidoksella saadaan aikaan monenlaisia kangaslaatuja. Räsymatto on esimerkki kankaasta, jossa palttinasidoksen loimilanka on ohutta ja kude paksua. Palttina on vanhin kankaankudonnassa tunnettu sidos. Kankaiden ohella palttinasidosta käytetään esimerkiksi päre- ja tuohitöissä. ==Lähteet== == Aiheesta muualla == Luokka:Sidokset
Super League Greece 2

Super League Greece 2 on Kreikan jalkapallon toiseksi korkein sarjataso Kreikan Superliigan jälkeen. Sarja tunnettiin kauteen 2010–2011 asti nimellä Beta Ethniki. Kaudesta 2019-2020 alkaen sarjan nimi on ollut Super League 2. Football League pelataan pohjois- ja etelälohkossa, joissa kummassakin on 17 joukkuetta. Sarjan voittaja nousee suoraan pääsarjaan ja toiseksi sijoittunut karsii Superliigan 13. sijoittuneen kanssa. == Joukkueet 2021–2022 == === Etelälohko === *AEL Larisa *Almopos Aridea *Anagennisi Karditsa *Apollon Larissa *Apollon Pontus *Asteras Vlachioti *Iraklis *Kavala *Niki Volos *Olympiacos B *Olympiacos Volos *Panserraikos *PAOK B *Pierikos *Thesprotos *Trikala *Veria *Xanthi === Pohjoislohko === *AEK Ateena B *Chania *Diagoras *Egaleo *Episkopi *Ergotelis *Ierapetra *Irodotos *Kalamata *Kallithea *Karaiskakis *Kifisia *Levadiakos *Panathinaikos B *Rodos *Zakynthos == Aiheesta muualla == *Sarjan kotisivut Luokka:Kreikan jalkapallosarjat
Silvinit

OAO Silvinit () oli vuoteen 2011 saakka suuri venäläinen kalium-lannoitteiden valmistaja ja pörssiyhtiö. Yhtiön kaivokset sijaitsivat Solikamskin kaupungissa Permin aluepiirissä. thumb|right|230px|Solikamskin kaivoksen jätevuoria (2009) Vuonna 2011 yritys liitettiin osaksi Uralkalia, josta yhtiöstä kasvoi liitoksen seurauksena maailman suurin kaliumkarbonaatin eli potaskan tuottaja noin 20 prosentin osuudella maailmanmarkkinoista. Luokka:Venäläiset kaivosyhtiöt Luokka:Venäläiset pörssiyhtiöt Luokka:Permin aluepiiri
Maltan kunnat

Kunnat () ovat paikallishallinnon yksiköitä Maltalla. Kuntia on Maltan saarella 54 ja Gozolla 14, eli yhteensä 68 kappaletta. Kuntatason ja valtiollisen tason välillä ei ole muita hallinnollisia tasoja, vaikka joissakin tilastollisissa yhteyksissä valtio saatetaan jakaa myös kolmeen tai kuuteen pienempään alueeseen. Maltan poliittinen järjestelmä ei erottele kaupunkeja ja pienempiä asutuskeskuksia toisistaan, mutta muutamilla kunnilla on puhtaasti muodollinen kaupungin status. Järjestelmä on ollut käytössä vuodesta 1993 lähtien . == Luettelo kunnista == Maltankielinen nimi Englanninkielinen nimi Saari Väkiluku (2019)Gazzetta tal-Gvern ta' Malta, nro. 20259, 3.9.2019. Sivu 21632. Haettu 19.6.2021. Ħ'Attard Attard Malta 11 377 Ħal Balzan Balzan Malta 4 689 Il- Birgu Birgu Malta 2 489 Birkirkara Birkirkara Malta 24 356 Birżebbuġa Birżebbuġa Malta 12 915 Bormla Cospicua Malta 5 170 Ħad-Dingli Dingli Malta 3 711 Il-Fgura Fgura Malta 12 449 Il-Furjana Floriana Malta 2 032 Il-Fontana Fontana (Malta) Għawdex 922 Għajnsielem (u Kemmuna) Għajnsielem Għawdex, Kemmuna 2931 L-Għarb Għarb Għawdex 1 298 Ħal Għargħur Għargħur Malta 2 857 L-Għasri Għasri Għawdex 424 Ħal Għaxaq Għaxaq Malta 4 860 Il-Gudja Gudja Malta 3 184 Il-Gżira Gżira Malta 11 669 Il-Ħamrun Ħamrun Malta 9 743 L-Iklin Iklin Malta 3 422 Il-Kalkara Kalkara Malta 3 059 Ta' Kerċem Kerċem Għawdex 1 796 Ħal Kirkop Kirkop Malta 2 397 Ħal Lija Lija Malta 3 202 Ħal Luqa Luqa Malta 6 162 Il-Marsa Marsa Malta 5 454 Marsaskala (Wied il-Għajn) Marsaskala Malta 14 592 Marsaxlokk Marsaxlokk Malta 3 660 L-Imdina Mdina Malta 243 Il-Mellieħa Mellieħa Malta 11 389 L-Imġarr Mġarr Malta 3 802 Il-Mosta Mosta Malta 20 988 L-Imqabba Mqabba Malta 3 339 L-Imsida Msida Malta 13 713 L-Imtarfa Mtarfa Malta 2 615 Il-Munxar Munxar Għawdex 1 221 In-Nadur Nadur Għawdex 4 156 In- Naxxar Naxxar Malta 14 891 Paola (Raħal Ġdid) Paola Malta 8 706 Pembroke Pembroke (Malta) Malta 3 842 Tal-Pietà Pietà (Malta) Malta 4 892 Il-Qala Qala Malta 1 929 Ħal Qormi Qormi Malta 16 801 Il-Qrendi Qrendi Malta 2 800 Ir-Rabat Rabat (Malta) Malta 11 470 Ħal Safi Safi (Malta) Malta 2 280 San Ġiljan St. Julian's Malta 13 792 San Pawl il-Baħar St. Paul's Bay Malta 29 097 San Ġwann San Ġwann Malta 14 720 San Lawrenz San Lawrenz Għawdex 713 Ta' Sannat Sannat Għawdex 1 899 Santa Luċija Santa Luċija Malta 2 954 Santa Venera Santa Venera Malta 7 590 L-Isla Senglea Malta 2 720 Is-Siġġiewi Siġġiewi Malta 8 721 Tas- Sliema Sliema Malta 22 591 Is-Swieqi Swieqi Malta 14 452 Ħal Tarxien Tarxien Malta 8 627 Il-Belt Valletta Valletta Malta 5 827 Ir-Rabat, Għawdex (Il-Belt Victoria) Victoria (Malta) Għawdex 6 436 Ta' Xbiex Ta' Xbiex Malta 2 012 Ix- Xagħra Xagħra Għawdex 4 129 Ix-Xewkija Xewkija Għawdex 3 241 Ix-Xgħajra Xgħajra Malta 1 830 Ħaż-Żabbar Żabbar Malta 15 431 Ħaż-Żebbuġ Żebbuġ Malta 12 239 Iż-Żebbuġ Żebbuġ Għawdex 2 293 Iż-Żejtun Żejtun Malta 11 386 Iż-Żurrieq Żurrieq Malta 10 962 == Katso myös == *Luettelo Maltan kaupungeista == Lähteet == *
Sollers

OAO Sollers () on venäläinen autoteollisuusyhtymä, johon on yhdistetty useita entisiä neuvostoliittolaisia autonvalmistajia. Osakeyhtiön osake noteerataan Moskovan pörssissä (, ). Yhtiön aikaisempi nimi oli OAO Severstal-avto (). Sollers on tehnyt yhteistyötä muun muassa Fordin (yhteisyritys Ford Sollers), korealaisen SsangYongin ja Mazda-autovalmistajien (yhteisyritys Mazda Sollers) kanssa. Yhtiön alkuvuonna 2016 valmistamia automerkkejä olivat UAZ, Isuzu ja SsangYong. Yhteisyritys valmistaa venäläisiä Ford-autoja. Наши продукты fordsollers.com, ==Lähteet== ==Aiheesta muualla== *Sollers-yhtymän kotisivut (sollers-auto.com) *Mazda and Sollers have created a JV (28.11.2011) (rt.com) *«Mazda-Sollers» to get a full cycle in 2017 (auto-news7.com) luokka:RTS Index Luokka:Autonvalmistajat Luokka:Venäläiset pörssiyhtiöt
AEL FC

AEL FC (virallisesti PAE Athlitiki Enosi Larissas 1964 eli AEL 1964) on kreikkalainen jalkapallojoukkue Lárisan kaupungista. AEL pelaa kaudella 2021–2022 maan toiseksi korkeimmalla sarjatasolla Super League 2:ssa. AEL voitti Superliigan edeltäjän Alfa ethinikin vuonna 1988 sekä Kreikan cupin 1985 ja 2007. == Saavutukset == * Kreikan mestaruus: 1988 **Hopeaa: 1983 * Kreikan cup (2): 1985, 2007 **Hopeaa (2): 1982, 1984 == Entisiä valmentajia == * Jacek Gmoch * Andrzej Strejlau * Giorgos Donis * Jørn Andersen * Nikos Kostenoglou Luokka:Kreikkalaiset jalkapalloseurat Luokka:Lárisa Luokka:Vuonna 1964 perustetut urheiluseurat
Thornton (West Yorkshire)

Thornton on kylä, joka sijaitsee Englannin West Yorkshiressa lähellä Bradfordin kaupunkia. Sen asukasmäärä yhdessä lähellä olevan Allertonin kylän kanssa oli vuoden 2001 väestönlaskennassa hieman yli 15 000. Kylän kuuluisiin asukkaisiin kuuluivat 1800-luvulla eläneet Brontën kirjailijasisaret Charlotte, Emily ja Anne Brontë perheineen. Heidän isänsä Patrick Brontë työskenteli pappina Thorntonissa, ja hänen lapsensa syntyivät kylässä. Brontën perhe muutti myöhemmin Haworthin kylään, missä he kirjoittivat kuuluisat romaaninsa. ==Lähteet== == Aiheesta muualla == Luokka:Asutut paikat West Yorkshiressä Luokka:Englannin kylät
Hangon Kylpyläpuiston huvila-alue

thumb|Hangon huviloita kesällä 2002 Hangon Kylpyläpuiston huvila-alue kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin. Hangon kulttuurihistoriallisesti merkittävien huviloiden alue syntyi, kun Hangon kaupunki perusti valtion tuella merikylpylän 1878 ja palstoitti sen yhteyteen suuren joukon huvilatontteja. Kylpylään kuului jo alun alkaen laaja puistoalue, johon liittyy Appelgrenintien pohjoispuolella Puistolampi. Hangon huvila-alueen vanhimmat, 1880- ja 1890-luvuilla rakennetut huvilat sijaitsevat Vartiovuoren ympäristössä sekä Mannerheimintien ja Appelgrenintien varsilla. Kylpylän toiminta suuntautui aluksi terveydenhoitoon ja kuuluisia lääkäreitä palkattiin kylpylävieraiden hoitoa varten, mutta vähitellen hoitojen tilalle tulivat rantojen aurinkokylvyt. Muistot Hangon kylpyläajasta, erityisesti ajanjaksosta ennen ensimmäistä maailmansotaa, on kuin luku romaanista. Ajan kuuluisuudet paistattelivat päivää toistensa loisteessa. Valtiomiehet, ruhtinaat, kreivit ja paronit kävivät kaupungissa. Ajan tunnetuimmat taiteilijat esiintyivät Hangossa. Kylpyläelämä vaati majoitustiloja. 1800-luvun keskivaiheilla tuli Keski-Euroopassa tavaksi omistaa esikaupunkihuvila kantakaupungissa sijaitsevan kerrostalohuoneiston ohella. 1800-luvun lopussa tämä ilmiö saavutti Suomen ja näitä kesähuviloita ovat Turun Ruissalon sekä Hangon kylpyläpuiston huvilat. 1880-luvulla esim. laivanvarustaja Carl Korsman muutti koko taloutensa Bulevardin talviasunnosta kylpyläpuiston kesähuvilaan. Monet kylpylävieraat halusivat nimenomaan asua huviloissa, koska heillä silloin oli paremmat mahdollisuudet olla omissa oloissaan ja toisaalta kuitenkin kaikki kylpylän palvelut ja harrastusmahdollisuudet sijaitsivat aivan lähellä. Hangon kylpylä toimi vuosina 1879-1939. Talvisodan jälkeen kylpylätoimintaa ei jatkettu. Hiekkarannat ja meri ovat toimineet tämän jälkeen ainoana ”kylpylänä”. Maakunnallisesti ja paikallisesti arvokas rakennusperintö huviloineen on listattu Hangon kaupungin toimesta vuonna 2011. == Lähteet == Luokka:Hangon rakennukset ja rakennelmat Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Toukkaterapia

Toukkaterapia (myös matoterapia) on huonosti paranevien haavojen hoitomuoto, jossa desinfioituja toukkia laitetaan tarkoituksella haavaan. Toukkia voidaan hyödyntää kolmella eri tavalla: kuolleen kudoksen poistaminen, haavan desinfioiminen poistamalla mikrobit ja haavan paranemisen nopeuttaminen.Kärpäsen toukkien käyttö haavanhoidossa on uudelleen keksitty ikivanha menetelmä. Steriilisti viljellyt kärpäsen toukat on pakattu hoitopusseihin, joiden annetaan olla haavassa 2 - 3 päivää. Sinä aikana toukkien tuottamat proteolyyttiset entsyymit hajottavat nekroottista kudosta ja bakteereita mutta eivät vahingoita tervettä kudosta (Whitaker ym. 2007). Likaisen haavan hoito, Duodecim Toukkaterapiassa käytetään tavallisesti kärpäsen toukkia.http://www.mm.helsinki.fi/mmeko/KURSSIT/ME473/Lecture1_HyonteistenMerkitys.ppt Suomessa hoitoon on käytetty kultakärpäsen toukkia. ==Lähteet== Luokka:Terveydenhoito
Musta (täsmennyssivu)

Musta voi tarkoittaa: * musta, väri * musta, heraldinen tinktuuri * musta, hevosväri * musta, koiraväri * musta, tummaihoinen ihminen * Musta, järvi Kuopiossa * Musta, Mikko Kuustosen albumi * Musta, Pate Mustajärven studioalbumi * Musta, entinen rautatieliikennepaikka Kajaanissa * Musta, sukunimi ==Sukunimenä== * Vilho Musta (1886–1932), suomalainen taidemaalari == Katso myös == * Musta aukko * Musta kappale * Musta surma * Musta pörssi * Musta syyskuu * Musta magia * Musta raamattu * Musta Pekka * Musta tietoisuus -liike * Musta-Nykyri * Musta ritari * Musta helmi * Musta dahlia * Musta Lindu * Musta Portti * Musta Kyy * Musta orhi * Mustat laivat
Mustat

Mustat eli mustaihoiset ovat joissain maissa tilastoinnissa ja joskus myös yleisessä kielenkäytössä ihonvärin ja perimän mukaan määritelty ihmisryhmä, johon luetaan yleensä tummaihoiset Saharan eteläpuolisen Afrikan kansoista polveutuvat ihmiset. Maasta riippuen ”musta” voi tarkoittaa eri tavalla määriteltyjä ihmisiä. Suomen kielessä ”mustiksi” luetaan Kielitoimiston sanakirjan mukaan Afrikan mustaihoiseen alkuperäisväestöön ja sen jälkeläisiin kuuluvat ihmiset. Sanaa pidetään nykyisin neutraaleimpana nimityksenä viittaamastaan ihmisryhmästä. Vuonna 2020 julkaistussa yhdenvertaisuusvaltuutetun raportissa termin ”musta” rinnakkaisnimityksenä käytetään itseidentifikaatioon perustuvaa nimitystä ”afrikkalaistaustainen”.Selvitys afrikkalaistaustaisten henkilöiden kokemasta syrjinnästä, s. 4. (PDF) Yhdysvalloissa ”musta” () tarkoittaa ihmistä, jolla on Saharan eteläpuolisen väestön perimää edes vähän, vaikka hänen ihonvärinsä olisi hyvinkin vaalea. Yhdysvaltain väestönlaskennassa on kategoria ”musta”, johon henkilö voi halutessaan vapaasti määritellä itsensä. Britanniassa ”mustalla” tarkoitetaan ketä tahansa, jolla on Saharan eteläpuolista perimää ja jonka iho on tumma. Brasiliassa ”musta” () viittaa vain ihmisiin, joiden koko perimä on afrikkalaista. Australiassa paikallisia alkuperäisasukkaita kutsutaan joskus ”mustiksi”. Lähimpänä kirjaimellisesti mustaa ihonväriltään Afrikan kansoista ovat Etelä-Sudanin dinkat. Afrikkalaisilla kansoilla esiintyy vaihtelevasti vaaleaa ihoa aiheuttavia geenimuunnoksia. == Lähteet == == Aiheesta muualla == *
Diskoteka Avarija

Diskoteka Avarija () on venäläinen disko- ja popyhtye. Yhtye oli perustettu vuonna 1990 Ivanovossa. ==Kokoonpano== ===Jäsenet=== *Aleksei Ryžov *Aleksei Serov ===Entiset jäsenet=== * Anna Hohlova (jätti yhtyeen 2020) *Nikolai Timofejev (jätti yhtyeen heinäkuussa 2012) *Oleg Žukov (kuoli vuonna 2002) ==Diskografia== ===Albumit=== *Девушка за рулём (2014) *Недетское время (2011) *Четверо парней (2006) *Маньяки (2001) *Авария Против! (2000) *Марафон (1999) *Танцуй со мной'1997) ===Singlet=== *Серенада (2007) *Зло (2007) *Малинки (2006) *Опа (2006) *Песенка Разбойников (2005) *Если хочешь остаться (2005) *Суровый рэп (2004) *Небо Ремикс (2003) *Небо (2003) *Х.Х.Х.И.Р.Н.Р. (2002) *Disco Superstar (2002) *Яйца (2001) *На острие атаки (2001) *Заколебал Ты! (2001) *Влечение (2000) *Некуда деваться (2000) *Новогодняя (1999) *Пей Пиво (1999) *Ты Кинула (1998) *Давай, Авария (1998) == Aiheesta muualla == *Virallinen kotisivu Luokka:Venäläiset popyhtyeet
Roger Y. Tsien

Roger Yonchien Tsien (; 1. helmikuuta 1952 New York – 24. elokuuta 2016 Eugene, Oregon) oli kiinalais-yhdysvaltalainen biokemisti. Hän sai Nobelin kemianpalkinnon vuonna 2008 yhdessä Osamu Shimomuran ja Martin Chalfien kanssa vihreää valoa fluoresoivan proteiinin, GFP:n, kehittämisestä. Tsien selvitti GFP:n fluorensenssin synnyn ja laajensi proteiinin tuottaman värin skaalaa muihinkin väreihin kuin vihreään. Tämän keksiminen helpotti erilaisten samanaikaisesti tapahtuvien biologisten prosessien seuraamista. Vuonna 2004 Tsienille myönnettiin Wolfin lääketieteen palkinto ja vuonna 2006 hänestä tuli Royal Societyn ulkomaalaisjäsen. == Lähteet == Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Vuonna 1952 syntyneet Luokka:Vuonna 2016 kuolleet
Riitta Latvala

Riitta S. Latvala (s. 1964 Helsinki) on suomalainen kirjailija. Latvala on koulutukseltaan filosofian maisteri. Hän valmistui vuonna 1991 Helsingin yliopistosta pääaineenaan yleinen historia. Opiskelujensa aikana hän toimi toimittajana muun muassa Hämeen Sanomissa ja UP-uutispalvelussa. Valmistuttuaan hän siirtyi Yleisradioon, jossa työskenteli 15 vuotta. Vuonna 2007 Latvala siirtyi vapaaksi kirjailijaksi. Latvalalta on ilmestynyt neljä romaania ja novellikokoelma. Esikoisteos Henkilökohtaista ilmestyi vuonna 1998. Sen keskiössä on kolmeakymmentä vuotta lähestyvä helsinkiläinen sinkkunainen Pauliina. Toinen teos Tytöt (2001) seurasi neljän itähelsinkiläisen tytön elämää ja aikuistumista 1970-luvulta alkaen. Vuonna 2003 ilmestyi kolmas romaani Ihana velvollisuus ja vuonna 2008 historiallinen, 1920-luvun vaihteeseen sijoittuva Taivaanrantojen maalari. Kaikki romaanit kustansi Otava. Vuonna 2013 Latvalalta ilmestyi novellikokoelma Ahtaan paikan kammo, joka oli vuoden 2014 Runeberg-palkintoehdokkaana. Latvala ja hänen perheensä asuvat Tuusulassa. == Teokset == * Henkilökohtaista. Otava, 1998. ISBN 951115589X * Tytöt. Otava, 2001. ISBN 9511175912 * Ihana velvollisuus. Otava, 2003. ISBN 951119027X * Taivaanrantojen maalari. Otava, 2008. ISBN 9789511230632 * Ahtaan paikan kammo. Robustos, 2013. ISBN 978-952-5758-21-4 == Lähteet == Luokka:Suomalaiset kirjailijat Luokka:Vuonna 1964 syntyneet Luokka:Elävät henkilöt
Erjon Tola

Erjon Tola (s. 15. joulukuuta 1986) on albanialainen alppihiihtäjä. Hän kilpaili Torinon olympialaisissa 2006 supersuurpujottelussa sekä suurpujottelussa. Supersuurpujottelussa hän oli 56. eli viimeinen maaliin päässeistä. Suurpujottelussa hän sijoittui 35:nneksi. Vuoden 2006 talviolympialaisten lisäksi hän on edustanut maataan myös vuosina 2010, 2014 ja 2018. Tola on asunut Italiassa Breuil-Cerviniassa vuodesta 1992 alkaen. == Lähteet == Luokka:Albanialaiset alppihiihtäjät Luokka:Vuonna 1986 syntyneet Luokka:Elävät henkilöt
Frank Loomis

Frank Farmer Loomis, Jr. (22. elokuuta 1896 - 4\. huhtikuuta 1971) oli yhdysvaltalainen yleisurheilija ja 400 metrin aitajuoksun olympiavoittaja. Frank Loomis oli voittanut Yhdysvaltain mestaruuden 220 jaardin aidoissa 1917 ja 1918 sekä 440 jaardin aidoissa 1920. Tästä huolimatta Antwerpenin olympialaisten ennakkosuosikki oli John Norton, joka oli juossut 440 jaardin aitajuoksun uuden maailmanennätyksen 54,2 vain kaksi kuukautta aiemmin. Loomis voitti sekä alku- että välieränsä. Loppukilpailussa hän juoksi uuden maailmanennätyksen 54,0 voittaen Nortonin selvästi 0,6 sekunnilla. Aika paransi Charles Baconin edellistä maailmanennätystä sekunnilla. Se pysyi voimassa vuoteen 1925 saakka, kunnes Sten Pettersson rikkoi sen. Loomis oli syntynyt St. Paulissa, Minnesotassa ja kuoli Tarpon Springsissä, Floridassa. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset 400 metrin aitajuoksijat Luokka:Vuonna 1896 syntyneet Luokka:Vuonna 1971 kuolleet
António Pedro de Brito Lopes

António Pedro de Brito Lopes, tunnetaan myös nimellä Toni (s. 23. heinäkuuta 1978 Setúbal) on portugalilainen jalkapalloilija, pelipaikaltaan puolustaja. Hän edustaa kyproslaista Ethnikos Achna FC:tä. Tätä ennen hän on pelannut mm. Benficassa ja Servetessä. Toni ei ole pelannut yhtäkään maaottelua aikuisten tasolla, mutta alle 21-vuotiaissa hän pelasi kaksi ottelua. Toni Toni Toni
Shintarō Ishihara

Shintarō Ishihara (; 30. syyskuuta 1932 – 1. helmikuuta 2022Shintaro Ishihara, Japanese politician who set off row with China, dies at 89 -NHK) oli japanilainen kirjailija ja poliitikko. Hän syntyi Kōbessa ja valmistui Hitotsubashin yliopistosta. Hän voitti Akutagawa-palkinnon esikoisromaanillaan Taiyō no kisetsu (1955). Ishihara on jatkanut kirjallista uraansa poliittisen uransa rinnalla. Hänen veljensä Yūjirō Ishihara oli näyttelijä, joka esiintyi muun muassa Taiyō no kisetsun elokuvaversiossa (1956). Myös Shintarō Ishihara on työskennellyt elokuvissaIMDb.com. Ishihara istui liberaalidemokraattina Japanin ylähuoneessa vuosina 1968–1972 ja alahuoneessa 1972–1995. Hänestä tuli vuonna 1999 Tokion prefektuurin kuvernööri. Nationalistisen oikeiston edustajana pidetty Ishihara esitti julkisesti ksenofobisiksi luonnehdittuja mielipiteitä.Shintaro Ishihara. (World Beaters). Kōbunsha-kustantamo julkaisi tammikuussa 1989 Ishiharan ja liikemies Akio Moritan 160-sivuisen esseen ”No” to ieru Nihon (). Sen keskeinen argumentti oli, että Japanilla ei ollut velvollisuutta loputtomiin kestää Yhdysvaltain vaatimuksia, ja että Japani voisi vastalauseena esimerkiksi myydä teknologiaa Neuvostoliittoon. Teoksesta Yhdysvalloissa levitetty epävirallinen englanninkielinen käännös aiheutti suuren kohun. Ishihara valittiin huhtikuussa 2012 neljännen kerran neljän vuoden kaudelle Tokion kuvernööriksi. 25. lokakuuta 2012 Ishihara ilmoitti eroavansa kuvernöörin tehtävästään ja perustavansa uuden puolueen. == Lähteet == Luokka:Japanilaiset kirjailijat Luokka:Japanilaiset poliitikot Luokka:Vuonna 1932 syntyneet Luokka:Vuonna 2022 kuolleet
Mika Lartama

Mika Lartama (s. 17. maaliskuuta 1963 Hämeenlinna) on entinen jääkiekkoilija, joka edusti HPK:ta SM-liigassa ja I-divisioonassa yhteensä yhdeksän kauden ajan. Lisäksi hän pelasi yhden kauden TuTossa. HPK-vuosinaan Lartama oli kannattajien joukossa tunnettu pelaaja. Peliuran päätyttyä ravintoloitsijanakin tunnetun Lartaman pelinumero 24 jäädytettiin ja paita nostettiin Rinkelinmäen jäähallin kattoon. Uransa päättymisen jälkeen Lartama syyllistyi ampuma-ase-, huume- ja talousrikoksiin ja vuonna 2006 HPK ilmoitti poistavansa Lartaman paidan jäähallin katosta ”ulkojääkiekkoilullisten rikkomusten vuoksi”. Tuomio törkeästä huumausainerikoksesta oli yksi vuosi ja neljä kuukautta ehdollista vankeutta. Hänellä oli hallussaan 50 grammaa kokaiinia. Hän oli tutkintavankeudessa 22 vuorokautta vuoden 2005 keväällä. Hän oli syyllistynyt talousrikoksiin jo aiemmin, joten täytäntöön pantiin vain niistä annettu kymmenen kuukauden ehdollinen vankeustuomio ja rahakorvaukset. Lartamasta ilmestyi lokakuussa 2017 Kimmo Miettisen kirjoittama ja Kariston kustantama elämäkertakirja Mika Lartama – Laru #24. == Lähteet == == Aiheesta muualla == * * * Luokka:Suomalaiset jääkiekkoilijat Luokka:Vuonna 1963 syntyneet Luokka:Elävät henkilöt Luokka:Perussuomalaiset poliitikot Luokka:Kanta-Hämeen aluevaltuutetut
USS George Washington (CVN-73)

USS George Washington (runkonumero CVN-73) on Yhdysvaltain laivaston Nimitz- luokan ydinkäyttöinen lentotukialus ja neljäs George Washingtonin mukaan nimetty alus. == Valmistus == Alus tilattiin 27. joulukuuta 1982 Newport News Shipbuilding and Drydock Companyltä Newport Newsistä Virginiasta, missä köli laskettiin 25. elokuuta 1986. Alus laskettiin vesille 21. heinäkuuta 1990 kumminaan Barbara Bush ja otettiin palvelukseen 4. heinäkuuta 1992 Norfolkin laivastotukikohdassa ensimmäisenä päällikkönään Robert M. Nutwell.US Carriers Net - CVN 73 == Palvelus == George Washington osallistui Normandian maihinnousun 50-vuotisjuhlallisuuksiin seremoniallisena lippulaivana sekä kahteen lentokieltoalueenvalvontaan Irakissa operaatio Southern Watchissa ja Bosnian sodan operaatio Deny Flightiin. == Lähteet == * === Viitteet === == Aiheesta muualla == * Luokka:Nimitz-luokan lentotukialukset